《十七夜雨坐》
明代·许宗鲁

秋云满空塞，夜景生寥廓。
开帘对零雨，客思转萧索。
灯明虚室幌，月暗高城柝。
天际闻远鸿，琴中悲怨鹤。
佳人不共赏，感叹秋怀恶。
侧想明月辉，梧桐坐来落。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。